**Oakland Raiders** su momčad američkog nogometa sa sjedištem u Oaklandu u Kaliforniji. Natječu se u zapadnoj diviziji AFC konferencije. Klub je osnovan 1960. te se do 1969. natjecao u AFL ligi. Od 1982. do 1994. imali su sjedište u Los Angelesu, a dosad su osvojili jedan naslov prvaka AFL-a i tri naslova prvaka NFL-a.
Domaće utakmice igraju na stadionu O.co Coliseum.

Povijest kluba
--------------

### Počeci u AFL-u

Oakland je 1960. dobio AFL momčad nakon što je jedan od prvotnih gradova kandidata (Minneapolis) umjesto ponude AFL-a prihvatio ponudu NFL-a za momčad. Prve dvije sezone Raidersi su igrali domaće utakmice na stadionima u San Franciscu, da bi se tek 1962. preselili u Oakland, na privremeni stadion Frank Youell Field. Prvi uspjesi stižu 1967. kada momčad predvođena *quarterbackom* Daryleom Lamonicom nakon 13 pobjeda u 14 utakmica regularnog dijela sezone osvaja naslov AFL lige. U toj prvenstvenoj utakmici pobijedili su Houston Oilerse 40:7 i tako ušli u drugi Super Bowl u povijesti. U Super Bowlu ih pobjeđuje legendarna momčad Green Bay Packersa predvođena trenerom Vinceom Lombardijem i *quarterbackom* Bartom Starrom 33:14.
Iduće dvije sezone Raidersi osvajaju diviziju, ali gube u finalu AFL-a protiv New York Jetsa (1968.) i Kansas City Chiefsa (1969.). Također, 1969. momčad preuzima trener John Madden, budući član "Kuće slavnih" NFL-a.

### Prva dva naslova prvaka u Oaklandu

Raidersi 1976. konačno osvajaju svoj prvi naslov u povijesti. Regularni dio sezone završavaju sa 13 pobjeda i po peti put zaredom osvajaju diviziju. Pobjedama nad New England Patriotsima i ozlijedama oslabljenim Pittsburgh Steelersima u doigravanju dolaze do svog drugog finala. Uz pomoć MVP-a Super Bowla, *wide receivera* Freda Biletnikoffa, Raidersi pobjeđuju 32:14. 
Raidersi su pri vrhu i iduće tri sezone, a nova sezona iz snova im slijedi 1980. Momčad ovaj put vodi trener Tom Flores, a Raidersi predvođeni ofanzivnim linijašima Artom Shellom i Geneom Upshawom pobjeđuju San Diego Chargerse u konferencijskom finalu i ulaze u Super Bowl. U Super Bowlu XV pobjeđuju favorite Philadelphia Eaglese 27:10 i postaju prvaci po drugi put. 

### Treći naslov prvaka u Los Angelesu

Raidersi 1982. sele u Los Angeles  i u sezoni skraćenoj štrajkom pobjeđuju osam puta u devet utakmica, ali gube u divizijskoj rundi od Jetsa. Sezonu kasnije osvajaju diviziju sa 12 pobjeda. Predvođeni zvijezdama kao *running back* Marcus Allen, *defensive end* Howie Long i *quarterback* Jim Plunkett, u doigravanju pobjeđuju Pittsburgh Steelerse (38:10), Seattle Seahawkse (30:14) i u finalnoj utakmici Washington Redskinse sa čak 38:9. Tom pobjedom osvajaju treći Super Bowl u povijesti.
Nakon trećeg osvojenog prvenstva, sreća počinje napuštati Raiderse. Unatoč tome, do 1994. pet puta dolaze u doigravanje, najdalje stižu 1990. kada u konferencijskom finalu gube od Buffalo Billsa s čak 51:3.

### Ponovno u Oaklandu

Raidersi u utakmici protiv Miami Dolphinsa 2012.
Raidersi se 1995. vraćaju u Oakland, ali prvih nekoliko sezona nemaju zapaženije uspjehe. Jon Gruden preuzima momčad kao trener 1998. i za dvije godine ih dovodi do osvajanja divizije i konferencijskog finala gdje gube od kasnijih prvaka Baltimore Ravensa 16:3. Sličan uspjeh ponavljaju 2001. kada ih u divizijskoj rundi izbacuju New England Patriotsi. Nakon te sezone Raidersi otpuštaju Grudena i za novog trenera postavljaju Billa Callahana.
Najbolju sezonu u novije doba Raidersi imaju 2002. Predvođeni *quarterbackom* Richom Gannonom (koji je izabran za MVP-a lige te sezone ) i po mnogima jednim od najboljih igrača američkog nogometa svih vremena *wide receiverom* Jerryem Riceom, Raidersi dolaze do Super Bowla po četvrti puta u povijesti. Tu ih čekaju Tampa Bay Buccaneersi koje predvode prošlogodišnji trener Raidersa Jon Gruden i *defensive tackle* Warren Sapp (budući član "Kuće slavnih"). Na poluvremenu Buccaneersi već vode 20:3, a utakmica završava pobjedom Bucsa 48:21.

### Od 2003. do danas

Nakon Super Bowla 2002. Raidersi počinju niz loših sezona koji traje do danas. Do 2014. šest puta mijenjaju trenera i ni jednom ne uspijevaju doći do *playoffa*, a sve češće se pojavljuju i glasine o preseljenju momčadi nazad u Los Angeles.

Učinak po sezonama od 2002.
---------------------------

| Sezona | Divizija | Regularni dio sezone | Uspjeh u playoffu |
| --- | --- | --- | --- |
| Pobjede | Porazi | Neriješeno | Plasman |
| 2002. | AFC Zapad | 11 | 5 | 0 | **1.** | došli do Super Bowla (poraženi od Tampa Bay Buccaneersa 48:21) |
| 2003. | AFC Zapad | 4 | 12 | 0 | 3. | nisu se plasirali |
| 2004. | AFC Zapad | 5 | 11 | 0 | 4. | nisu se plasirali |
| 2005. | AFC Zapad | 4 | 12 | 0 | 4. | nisu se plasirali |
| 2006. | AFC Zapad | 2 | 14 | 0 | 4. | nisu se plasirali |
| 2007. | AFC Zapad | 4 | 12 | 0 | 4. | nisu se plasirali |
| 2008. | AFC Zapad | 5 | 11 | 0 | 3. | nisu se plasirali |
| 2009. | AFC Zapad | 5 | 11 | 0 | 3. | nisu se plasirali |
| 2010. | AFC Zapad | 8 | 8 | 0 | 3. | nisu se plasirali |
| 2011. | AFC Zapad | 8 | 8 | 0 | 3. | nisu se plasirali |
| 2012. | AFC Zapad | 4 | 12 | 0 | 3. | nisu se plasirali |
| 2013. | AFC Zapad | 4 | 12 | 0 | 4. | nisu se plasirali |
|

Izvori
------

1. ↑  „The Vikings Timeline". vikingupdate.com. Pristupljeno 18. siječnja 2014.
2. ↑  „John Madden Biography". profootballhof.com. Pristupljeno 25. siječnja 2014.
3. ↑  „Good guys wear black". espn.go.com. 1. prosinca 2003.. Pristupljeno 25. siječnja 2014.
4. ↑  „PRO FOOTBALL; Raiders Run a Reverse Play Back to Oakland". nytimes.com. 24. lipnja 1995.. Pristupljeno 25. siječnja 2014.
5. ↑  „Gruden Starts on Road To Raider Turnaround". sfgate.com. 28. siječnja 1998.. Pristupljeno 25. siječnja 2014.
6. ↑  „Gannon named NFL MVP". cbc.ca. 1. siječnja 2003.. Pristupljeno 25. siječnja 2014.
7. ↑  „Oakland Raiders' stadium woes makes move to Los Angeles inevitable". sportingnews.com. 14. kolovoza 2013.. Arhivirano iz originala na datum 2015-09-24. Pristupljeno 25. siječnja 2014.

| * p
* r
* u
National Football League (2015) |
| --- |
| AFC | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

|  |  |  |  |
| --- | --- | --- | --- |
| Istok | Sjever | Jug | Zapad |
|  |
| 
Buffalo Bills
Miami Dolphins
New England Patriots
New York Jets
 | 
Baltimore Ravens
Cincinnati Bengals
Cleveland Browns
Pittsburgh Steelers
 | 
Houston Texans
Indianapolis Colts
Jacksonville Jaguars
Tennessee Titans
 | 
Denver Broncos
Kansas City Chiefs
Oakland Raiders
Los Angeles Chargers
 |

 |

 |
| NFC | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

|  |  |  |  |
| --- | --- | --- | --- |
| Istok | Sjever | Jug | Zapad |
|  |
| 
Dallas Cowboys
New York Giants
Philadelphia Eagles
Washington Redskins
 | 
Chicago Bears
Detroit Lions
Green Bay Packers
Minnesota Vikings
 | 
Atlanta Falcons
Carolina Panthers
New Orleans Saints
Tampa Bay Buccaneers
 | 
Arizona Cardinals
Los Angeles Rams
San Francisco 49ers
Seattle Seahawks
 |

 |

 |